ועדת הכספים, כנסת 20, פרוטוקול מספר 151, 2015-11-08 12:45

משה גפני: אני מחדש את הישיבה.

באסל גטאס: אדוני היושב, יש לי בקשה או הערה לסדר.

באסל גטאס: אני יודע שאחת הסמכויות הגדולות שיש ליושב ראש ועדה היא שבאופן כללי הוא נהנה להשתמש בפטיש.

באסל גטאס: אני מבקש בשם כולנו שתמעט בכך.

באסל גטאס: היום הגזמת בשימוש בפטיש.

באסל גטאס: אני מבקש שתמעט להשתמש בפטיש.

משה גפני: אני מקבל את ההערה.

באסל גטאס: אם כבר השתמשת, שתהיה מכה נורמלית.

שלי יחימוביץ': אני רוצה להגיד שכמי שישבה עם גפני הרבה שנים בוועדת כספים, הוא ממעט להשתמש בפטיש.

באסל גטאס: היום הגזים.

שלי יחימוביץ': אם הוא השתמש בו, כנראה זה היה מגיע לחברי הוועדה.

באסל גטאס: במה אנחנו דנים?

אראל מרגלית: ביתומים.

משה גפני: אתה הסרת נושא חדש.

משה גפני: זה נכנס לחוק.

מיקי רוזנטל: כן.

מיקי רוזנטל: אני סומך על הבטחתך.

משה גפני: זה מה שאמרו לי.

משה גפני: אל תסמוך עלי כי אני משענת קנה רצוץ.

משה גפני: פתאום יבוא מישהו ויגיד שהוא סיכם עם הממונה על התקציבים ועם מנכ"ל האוצר.

מיקי רוזנטל: אני סומך עליך ואם סיכמת, אני מעריך את זה.

משה גפני: בנוסח המקורי היה גם נוסח שלי.

משה גפני: אני מעוניין בזה ואני חושב שזה נכון לעשות את זה.

מיקי רוזנטל: זה נכון לעשות את זה.

משה גפני: יש התחייבות שמכניסים את זה.

מיקי רוזנטל: אז אנחנו מבטלים את הנושא החדש.

משה גפני: אני חושב ששגית כבר ניסחה את זה.

משה גפני: אם תהיה בעיה, אנחנו כולנו כאן.

<קריאה: על מה מדברים?

משה גפני: על ששינסקי.

אראל מרגלית: הייתי רוצה לחשוב שזה באמת סגור, אבל כמו שאתה אמרת, במסדרון אחר יכול להיות אחרת.

משה גפני: דבר אחד ברור, שזה ברור גם למיקי וגם לי מה דיברנו ומה סיכמנו.

משה גפני: זה ברור.

מיקי רוזנטל: אנחנו לא צריכים הסכם.

משה גפני: בדיוק.

מיקי רוזנטל: אדוני, למען הסר ספק, צריך לבטל את הדיון בוועדת הכנסת על הנושא החדש.

מיקי רוזנטל: תודיע שאני משכתי את זה.

משה גפני: אני מודיע שחבר הכנסת מיקי רוזנטל משך את בקשתו לנושא חדש, לגבי הפנסיה.

משה גפני: צריך להודיע על כך לוועדת הכנסת.

מיקי לוי: לגבי הפנסיה, אני לא הסכמתי.

באסל גטאס: מיקי רוזנטל הגיש בקשה לנושא חדש.

משה גפני: לגבי ששינסקי הוא ביקש להכניס סעיף חשוב שגם אני רוצה אותו.

משה גפני: הוא אמר שאם מכניסים אותו, הוא מסיר את הבקשה לנושא חדש.

מיקי לוי: סליחה, הנושא החדש היה שלי.

משה גפני: אז לא יהיה הסעיף הזה.

מיקי לוי: לא אכפת לי.

מיקי לוי: המדינה באה ורוצה.

מיקי לוי: מארבעה אחוזים, סיכמנו לשלושה אחוזים ואחר כך באה המדינה ועושה מחטף.

משה גפני: אני לא פותח דיון על זה.

מיקי לוי: גם לא שיתפתם אותי ואני לא רוצה להיות אתכם וגם אני הגשתי את העניין ואתם דופקים את כל הפנסיות של אזרחי מדינת ישראל.

מיקי לוי: אני לפחות לא אתן לזה יד.

מיקי לוי: ב-2:30 הצבעה בוועדת הכנסת.

משה גפני: בסדר.

משה גפני: לא מבוטל.

משה גפני: יש בקשה לנושא חדש.

משה גפני: אין התחייבות על כלום.

משה גפני: מפא"י, איפה את?

משה גפני: אין סיכום.

זהבה גלאון: מיקי לוי, אנחנו רוצים התייעצות סיעתית אתך.

אראל מרגלית: נעשה התייעצות של האופוזיציה.

משה גפני: בסדר.

משה גפני: עד 2:30 תעשו ואז נמשיך.

מיקי לוי: בסדר, אבל שלפחות הם יתביישו בתקשורת ששר אוצר חברתי מקצץ בפנסיות של אזרחי מדינת ישראל.

משה גפני: חבר הכנסת מיקי לוי, נראה לי שאתה איש רציני.

משה גפני: נראה לי.

משה גפני: אתם תאבדו סעיף אחרי סעיף אחרי סעיף אחרי סעיף וגם אני אאבד את זה כי אני שמח על כל סעיף שאתם מעבירים ואת זה אני רוצה להעביר.

משה גפני: בעקבות הבקשות שהגיעו אלינו לגבי היתומים שהופלו לרעה וקופחו במספר חקיקות שהתקיימו בעניין הזה.

משה גפני: לקחו את זה מגילים מסוימים אבל אני לא רוצה להיכנס לפרטים ותכף נראה את הנוסח ששגית הכינה.

משה גפני: אנחנו ביום חמישי בלילה הגענו להסכמה.

אראל מרגלית: אופוזיציה וקואליציה.

משה גפני: לא.

משה גפני: בהתחלה רק קואליציה.

משה גפני: הגענו להסכמה שיהיו להם 12 מיליון שקלים.

משה גפני: זה לא היה מספיק ואז התקיימו דיונים נוספים ובעקבות הדיונים הנוספים, שגם האופוזיציה השתתפה בהם, היה סיכום גם עם האופוזיציה.

משה גפני: האופוזיציה מתנהגת באופן כזה - - -

אראל מרגלית: רגע.

משה גפני: רציתי להגיד כמו הקואליציה.

אראל מרגלית: לא.

אראל מרגלית: בלי קללות.

משה גפני: על כל פנים, הסיכום בסופו של הלילה הארוך של יום חמישי היה שאנחנו נתקן את החוק.

משה גפני: הרי את זה ביקשנו לעשות והסכום יהיה 16 מיליון שקלים.

אראל מרגלית: נכון.

משה גפני: קודם כל נתקן את החוק כדי להוריד את החרפה הזאת.

משה גפני: אני אמרתי את זה ביום חמישי ואני אומר את זה גם היום.

משה גפני: יש מספר חוקים בספר החוקים של מדינת ישראל ואני נתקלתי באחד מהם אותו אני זוכר עכשיו.

משה גפני: אישה שהייתה עקרת בית, בת 86.

משה גפני: שאלתי האם החוק מאפשר ואמרו נכון, היה חוק משנה מסוימת והשנים לפני כן לא נחשבות כי אין כסף.

משה גפני: הגשתי תיקון לחוק והחוק עבר בקריאה שנייה ושלישית והעוול תוקן.

משה גפני: יש עוד כמה מקרים ואני כבר לא זוכר את כולם.

משה גפני: זה אחד המקרים שהוא חרפה לספר החוקים ש מדינת ישראל ועל כן אנחנו מבקשים לתקן אותו.

משה גפני: אני מבקש מהיועצת המשפטית להקריא את הנוסח.

זהבה גלאון: דני מבקש לומר משפט.

משה גפני: תעשה לי טובה, ממש משפט.

<דני בושקוביץ: קודם כל, אנחנו רוצים להגיד תודה ליושב ראש הוועדה.

משה גפני: לחברי הוועדה.

<דני בושקוביץ: לחברי הוועדה.

משה גפני: קואליציה ואופוזיציה.

<דני בושקוביץ: אני רוצה לעדכן אתכם שהייתי כרגע בפגישה אצל שר האוצר והובטח לנו ששר האוצר יקים ועדה שתטפל בעניין תוך שלושים ימים.

<דני בושקוביץ: אנחנו מודים לוועדה שנותנת 16 מיליון שקלים.

<דני בושקוביץ: יש עניין של החלוקה לשמונים שהיא לא צודקת.

<דני בושקוביץ: יש אנשים שהולכים לקבל גמלאות יתר אבל לא חשוב, את זה אנחנו נפתור במסגרת שלושים הימים.

אראל מרגלית: כאן הדבר הרלוונטי הוא מ-12 ל-16 מיליון שקלים.

אראל מרגלית: זה הוועדה.

<דני בושקוביץ: אנחנו מודים לכם.

<שגית אפיק: מאפס ל-16 מיליון שקלים.

משה גפני: דני, אני מודה לך על הדברים.

משה גפני: אני רק רוצה להגיד לך שאני חושב שאני הכי ותיק כאן.

משה גפני: האופוזיציה, משפט.

משה גפני: אחר כך גם הקואליציה.

אראל מרגלית: קודם כל, זה היה חשוב לכל חברי האופוזיציה.

אראל מרגלית: בתוך כל המשאים והמתנים, זה היה הדבר שהיה מאוד מאוד חשוב לאופוזיציה, לזהבה גלאון ואחרים, וכולנו דרשנו את זה בצורה קטיגורית.

משה גפני: כל המפלגות.

אראל מרגלית: כל המפלגות.

אראל מרגלית: גם אורלי לוי.

אראל מרגלית: כולם.

משה גפני: מיקי, משפט.

משה גפני: קידוש אני עושה בשבת על האופוזיציה והקואליציה.

<קריאה: מי שברך?

משה גפני: מי שברך.

משה גפני: תאמין לי.

משה גפני: כל העוסקים בצורכי ציבור באמונה, הקדוש ברוך הוא ישלם שכרם כי כאן אין שכר על כלום.

מיקי רוזנטל: גם אני רוצה להגיד תודה רבה.

משה גפני: רגע.

מיקי רוזנטל: אני רוצה להגיד תודה לחבר הכנסת גפני שהוביל את העניין.

מיקי רוזנטל: זה חשוב מאוד.

מיקי רוזנטל: כולנו נרתמנו.

משה גפני: מיקי זוהר ברשות דיבור.

מכלוף מיקי זוהר: חברותיי למפלגה נאוה בוקר ונורית קורן גם עסקו בנושא הזה והן דיברו אתי בנושא הזה.

זהבה גלאון: גפני, ממילא מקימים ועדה.

בצלאל סמוטריץ': סליחה שאני מקלקל את החגיגה.

בצלאל סמוטריץ': אם אנחנו קובעים עכשיו בחוק את הסכום שמקבל כל יתום, מאתיים אלף שקלים, כפול שמונים, 16 מיליון שקלים ואפילו אני יודע את החשבון, לכאורה אין להם מה לשבת עכשיו בוועדה עם שר האוצר ולקבוע.

<שגית אפיק: אני רוצה להגיד כמה מלים ואולי זה גם יעזור להבהיר את הדברים.

<שגית אפיק: כשאנחנו התחלנו לטפל ביתומים, זה היה בעקבות פנייה שהגיעה ליושב ראש.

משה גפני: פניות.

<שגית אפיק: אז דובר ב-15 יתומים לגביהם נגרם העוול הגדול ביותר כיוון שהם התייתמו מהוריהם לפני שנים רבות בשל פיגועים שהתרחשו בשנות ה-50, ה-70 וה-80 והם הודרו משום מה מכל החקיקה שנעשתה לאורך השנים.

<שגית אפיק: אמנם החקיקה תוקנה מעת לעת אבל עדיין נותרה אפליה מאוד גדולה לגביהם.

<שגית אפיק: ביום חמישי בדיון בוועדה התברר לנו מנתוני הביטוח הלאומי, בבוקר הוועדה, שכמו ה-15 האלה יש עוד 24 ולמעשה מדובר בקבוצה של 39 אנשים.

<שגית אפיק: לאחר מכן, בשעות הערב, אמר האוצר שיש שקבוצה נוספת שהיא לא הקבוצה הזאת אלא היא קבוצה שהפגיעה בה היא קטנה יותר לגבי שנים אחרות, בין השנים 2000 ל-2008.

<שגית אפיק: ביקש משרד האוצר להשוות את כל הקבוצה ולראות אותה כמקשה אחת.

<שגית אפיק: כתוצאה מההתעקשות הזאת של הראייה בכל הקבוצה כקבוצה אחת, של כל שמונים האנשים בלי להבחין ביניהם, נוצר בעצם אותו מצב שעליו מדברת אותה קבוצה של 39 אנשים שלכאורה יש להם איזשהו חסר.

<שגית אפיק: לכן, השאלה אם יחליט שר האוצר לשנות או לחזור בהחלטה ולעשות את זה דיפרנציאלי, או להוסיף כסף ולתת להם מענק גבוה יותר באותה ועדה שככל הנראה תהיה או לא תהיה.

<קריאה: תהיה.

משה גפני: אפשר לתקן את זה.

בצלאל סמוטריץ': אני רק שואל למה לא לכתוב.

בצלאל סמוטריץ': האוצר הסכים ל-16 מיליון שקלים.

בצלאל סמוטריץ': הנוסחה תהיה תקרה של 16 מיליון שקלים - - -

<שגית אפיק: לא, אי אפשר כיוון שיש עוד עתידים שעלולים חס וחלילה להיות גם הם.

משה גפני: בצלאל, אני לא יודע לעשות את זה.

משה גפני: אין לי מושג.

משה גפני: אתה יודע מה?

משה גפני: אני יכול לא להעביר את זה ולהקים ועדת משנה בראשותך שתטפל בזה.

זהבה גלאון: לא, לא.

<קריאה: בצלאל, אלה החיים של אנשים.

זהבה גלאון: בצלאל, תרכז בי רגע.

זהבה גלאון: אני חושבת שאתה צודק בהצגת הבעיה.

זהבה גלאון: אנחנו נמצאים בנקודת זמן שיש כאן סיכוי.

זהבה גלאון: חברים, צריך להחליט אם רוצים לריב עם השומר או לאכול את הענבים.

זהבה גלאון: אני מציעה כרגע לאכול את הענבים במובן הזה שיש כאן סיכוי להקצאה של 16 מיליון שקלים שאנחנו לא שלמים אתה באופן של החלוקה בה, אבל מכיוון ששר האוצר אמר שהוא יקים ועדה, אפשר יהיה להביא תיקון לחוק.

זהבה גלאון: קודם כל, בואו עכשיו נתקן את החוק, נקצה את ה-16 מיליון שקלים, יש כאן משפחות שלא קיבלו כלום כך שמשהו הן יקבלו, כמאתיים אלף שקלים למשפחה שזה פחות או יותר הסכום.

<שגית אפיק: אנחנו גם לא נקבע בחוק את הסכום הכולל אלא נקבע מאתיים אלף שקלים ליתום, שזה יהיה מאוד ברור.

זהבה גלאון: נכון.

זהבה גלאון: זאת הגדרה מאוד נכונה.

זהבה גלאון: בוועדה שהשר יקים אפשר יהיה לבוא בדברים.

זהבה גלאון: עכשיו מה שאתם מציעים זה מתכון לזה שההצעה הזאת נתקעת.

זהבה גלאון: אנחנו הרי מבינים את זה וחבל.

זהבה גלאון: קודם כל, בואו ניקח את ה-16 מיליון שקלים ואחר כך נריב על השאר.

משה גפני: תודה רבה.

משה גפני: חבר הכנסת מיקי זוהר.

מכלוף מיקי זוהר: מאחר ובדברים הללו חשוב שאנשים ידעו מי היה מעורב ובמה היה מעורב, אני רוצה לציין לשבח את חברות הוועדה נאוה בוקר שגם חוותה אסון בחייה ואת חברת הכנסת נורית קורן שגם היא פנתה אלי בנושא כמי שמטפלת בנכי צה"ל ובאנשים עם מוגבלויות.

מכלוף מיקי זוהר: פנתה אלי וליושב ראש הוועדה בבקשה להגדיל את הסכום על מנת שאותם נפגעי פעולות איבה יקבלו סכום ראוי כדי שיוכלו להמשיך את חייהם בצורה מכובדת.

מכלוף מיקי זוהר: אני רוצה לשבח אתכן ואני שמח שבקשתכן התקבלה ואני שמח שאדוני היושב ראש קיבל את הבקשה להגדיל את הסכום למשפחות האלה.

מכלוף מיקי זוהר: תודה רבה.

משה גפני: תודה רבה.

משה גפני: דני, אתה רוצה להגיד משהו?

משה גפני: משפט.

<דני בושקוביץ: אני רוצה להגיד במשפט אחד תודה רבה לכבוד יושב ראש הוועדה ולחברי הוועדה.

<דני בושקוביץ: אנחנו נמשיך להתקדם בנושא.

מיקי רוזנטל: רק בשורות טובות שיהיו לכם.

משה גפני: תודה רבה.

משה גפני: אני מבקש מהיועצת המשפטית להקריא את הנוסח.

משה גפני: אני רק להגיד, בצלאל ואורלי, שמהניסיון שלי זאת הזדמנות.

משה גפני: כולנו בעניין הזה.

משה גפני: היום יעבור החוק ויתקן את החרפה החוקית.

משה גפני: תאמיני לי, אפשר בעקבות זה לעשות הרבה מאוד דברים והלוואי וייעשו.

<שגית אפיק: תיקון חוק התגמולים לנפגעי פעולות איבה (תיקון מס' 30) בחוק התגמולים לנפגעי פעולות איבה (תיקן מס' 30), התשע"א-2011, בסעיף 4 – אחרי סעיף קטן (ד) יבוא: "(ד1) יתום משני הוריו שנפטרו כתוצאה מפגיעת איבה ומתקיים בו האמור בסעיפים קטנים (ג) ו-(ד) יהא זכאי למענק מיוחד נוסף בסך של מאתיים אלף שקלים חדשים".

<שגית אפיק: סעיף קטן (ג) למעשה חל רק על הקבוצה של ה-39 יתומים ולכן אני מוסיפה גם את סעיף קטן (ד), לבקשת האוצר שזה יחול על כל השמונים.

<שגית אפיק: פסקה (2) נמחקת כי אנחנו בעצם מכניסים את סעיף קטן (ד) בגדר הקבוצה.

<שגית אפיק: חוק התגמולים לנפגעי פעולת איבה (תיקון מס' 40) – תשלום המענק המיוחד הנוסף המענק המיוחד הנוסף ישולם בתך שישים ימים מיום התחילה.

משה גפני: אנחנו סיימנו את ההקראה בחוק הזה ובשעה 14:30 בעזרת השם נצביע.

<קריאה: למה?

<קריאה: יש הסכמה.

<קריאה: בואו נצביע על זה.

משה גפני: לא.

משה גפני: אי אפשר.

מיקי רוזנטל: יש הוראה של יושב ראש הכנסת שלא לקיים הצבעות.

משה גפני: בשעה 14:30 נצביע בעזרת השם.

אראל מרגלית: אנחנו צריכים את ההתייעצות הסיעתית.

משה גפני: התייעצות סיעתית, חמש דקות.